
  
32 DR 30.10.2019 

 

 

11.57 pg. 

Timbalan Menteri Pembangunan Luar Bandar [Tuan Sivarasa Rasiah]: Terima 
kasih Tuan Yang di-Pertua, memberi saya ruang untuk membuat ucapan jawapan kepada 
isu-isu yang dibangkitkan dalam perbahasan. Semasa perbahasan Belanjawan 2020 yang 
telah diadakan selama lapan hari daripada 14 Oktober 2019 hingga 24 Oktober 2019 yang 
lepas, seramai 31 orang Ahli-ahli Yang Berhormat telah sudi berbahas dan mengajukan 
beberapa pertanyaan isu, cadangan atau pandangan kepada Kementerian Pembangunan 
Luar Bandar. Saya ucap terima kasih atas semua pandangan yang telah diberikan. 

Izinkan saya sekarang Tuan Yang di-Pertua, untuk menjawab beberapa isu yang 
disuarakan oleh 31 orang Ahli-ahli Yang Berhormat ini semasa sesi perbahasan dan saya 
akan ikut isu-isu, Tuan Yang di-Pertua. Saya tak akan ikut giliran mereka berbahas. Jadi, isu 
yang saya akan sentuh ialah sedemikian, saya akan mula dengan isu Majlis Amanah Rakyat 
atau MARA.  

Kedua ialah pembangunan infrastruktur asas luar bandar. Saya akan bincang 
Sarawak dahulu, lepas itu Sabah dan lepas itu Semenanjung. Ketiga ialah Program 
Perumahan Rakyat Termiskin atau PPRT. Keempat ialah Majlis Pengurusan Komuniti 
Kampung atau MPKK dan lepas itu lain-lain isu berkaitan dengan pembangunan luar bandar 
yang dibangkitkan oleh beberapa Ahli-ahli Yang Berhormat. 

Saya akan mula dengan MARA dahulu. Bagi isu berkaitan MARA, seramai lima 
orang Ahli Parlimen yang telah berbahas iaitu Yang Berhormat Kangar, Yang Berhormat 
Julau, Yang Berhormat Ketereh, Yang Berhormat Lawas dan Yang Berhormat Sekijang. Yang 
Berhormat Kangar telah bangkitkan sekali lagi berkenaan dengan status projek Asia 
Sustainable Transportation Institute ataupun ASTI dengan izin, oleh Universiti Kuala Lumpur 
atau UniKL di mana sebenarnya isu ini pernah ditanya oleh Yang Berhormat Kangar dan telah 
dijawab semasa perbahasan Titah Diraja Dewan Rakyat pada 20 Mac 2019 yang lepas. 

 

[Timbalan Yang di-Pertua (Dato' Mohd Rashid Hasnon) mempengerusikan 
Mesyuarat] 

 

Tuan Sivarasa Rasiah: Walau bagaimanapun, saya jawab sekali lagilah, atas 
rekod. 

Tuan Noor Amin bin Ahmad [Kangar]: Minta pencelahan sikit. Kangar, Kangar. 

Tuan Sivarasa Rasiah: Biar saya jawab dahulu. 

Tuan Noor Amin bin Ahmad [Kangar]: Okey. Saya nak jelaskan kenapa saya 
tanya sekali lagi itu. 

Tuan Sivarasa Rasiah: Tak apa, tak apa. Biar saya jawab dahulu lepas itu saya 
bagi. 

Timbalan Yang di-Pertua [Dato' Mohd Rashid Hasnon]: Bagi Yang Berhormat 
Timbalan Menteri teruskan dahulu. 

Tuan Sivarasa Rasiah: Okey. Untuk makluman Yang Berhormat, sebanyak 
RM196.93 juta telah diperuntukkan di bawah RMKe-11 untuk pelaksanaan projek ini. Projek 
tersebut akan dilaksanakan selepas kawasan sekitar Kawasan Perindustrian Lembah 
Chuping (CVIA) dibangunkan oleh Kerajaan Negeri Perlis, sejajar dengan objektif penubuhan 
UniKL ASTI sebagai teaching factory, dengan izin, yang menyokong industri pengangkutan 
dan logistik negara.  

Status terkini pelaksanaan projek ini adalah di dalam proses perolehan tanah yang 
melibatkan kos sebanyak RM3 juta untuk kos pelantikan juru ukur tanah, kerja-kerja 
pengukuran, topografi, processing fee Pejabat Tanah dan Galian Negeri yang dijangka akan 
selesai sebelum Disember 2019.  



11.57 pg. Timbalan Menteri Pembangunan Luar Bandar [Tuan Sivarasa Rasiah]: Terima kasih Tuan Yang di-Pertua, memberi saya ruang untuk membuat ucapan jawapan kepada isu-isu yang dibangkitkan dalam perbahasan. Semasa perbahasan Belanjawan 2020 yang telah diadakan selama lapan hari daripada 14 Oktober 2019 hingga 24 Oktober 2019 yang lepas, seramai 31 orang Ahli-ahli Yang Berhormat telah sudi berbahas dan mengajukan beberapa pertanyaan isu, cadangan atau pandangan kepada Kementerian Pembangunan Luar Bandar. Saya ucap terima kasih atas semua pandangan yang telah diberikan. Izinkan saya sekarang Tuan Yang di-Pertua, untuk menjawab beberapa isu yang disuarakan oleh 31 orang Ahli-ahli Yang Berhormat ini semasa sesi perbahasan dan saya akan ikut isu-isu, Tuan Yang di-Pertua. Saya tak akan ikut giliran mereka berbahas. Jadi, isu yang saya akan sentuh ialah sedemikian, saya akan mula dengan isu Majlis Amanah Rakyat atau MARA. Kedua ialah pembangunan infrastruktur asas luar bandar. Saya akan bincang Sarawak dahulu, lepas itu Sabah dan lepas itu Semenanjung. Ketiga ialah Program Perumahan Rakyat Termiskin atau PPRT. Keempat ialah Majlis Pengurusan Komuniti Kampung atau MPKK dan lepas itu lain-lain isu berkaitan dengan pembangunan luar bandar yang dibangkitkan oleh beberapa Ahli-ahli Yang Berhormat. Saya akan mula dengan MARA dahulu. Bagi isu berkaitan MARA, seramai lima orang Ahli Parlimen yang telah berbahas iaitu Yang Berhormat Kangar, Yang Berhormat Julau, Yang Berhormat Ketereh, Yang Berhormat Lawas dan Yang Berhormat Sekijang. Yang Berhormat Kangar telah bangkitkan sekali lagi berkenaan dengan status projek Asia Sustainable Transportation Institute ataupun ASTI dengan izin, oleh Universiti Kuala Lumpur atau UniKL di mana sebenarnya isu ini pernah ditanya oleh Yang Berhormat Kangar dan telah dijawab semasa perbahasan Titah Diraja Dewan Rakyat pada 20 Mac 2019 yang lepas. [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. Tuan Sivarasa Rasiah: Walau bagaimanapun, saya jawab sekali lagilah, atas rekod. Tuan Noor Amin bin Ahmad [Kangar]: Minta pencelahan sikit. Kangar, Kangar. Tuan Sivarasa Rasiah: Biar saya jawab dahulu. Tuan Noor Amin bin Ahmad [Kangar]: Okey. Saya nak jelaskan kenapa saya tanya sekali lagi itu. Tuan Sivarasa Rasiah: Tak apa, tak apa. Biar saya jawab dahulu lepas itu saya bagi. Timbalan Yang di-Pertua [Dato' Mohd Rashid Hasnon]: Bagi Yang Berhormat Timbalan Menteri teruskan dahulu. Tuan Sivarasa Rasiah: Okey. Untuk makluman Yang Berhormat, sebanyak RM196.93 juta telah diperuntukkan di bawah RMKe-11 untuk pelaksanaan projek ini. Projek tersebut akan dilaksanakan selepas kawasan sekitar Kawasan Perindustrian Lembah Chuping (CVIA) dibangunkan oleh Kerajaan Negeri Perlis, sejajar dengan objektif penubuhan UniKL ASTI sebagai teaching factory, dengan izin, yang menyokong industri pengangkutan dan logistik negara. Status terkini pelaksanaan projek ini adalah di dalam proses perolehan tanah yang melibatkan kos sebanyak RM3 juta untuk kos pelantikan juru ukur tanah, kerja-kerja pengukuran, topografi, processing fee Pejabat Tanah dan Galian Negeri yang dijangka akan selesai sebelum Disember 2019.